पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते प्रकोप को देखते हुए जिला प्रशासन द्वारा सख्त रूप अख्तियार किया गया है। कोरोना काल में दवा की कमी न हो, कालाबाजारी एवं मुनाफाखोरी रोकी जाए। इसे लेकर मंगलवार काे उपायुक्त के निर्देश पर कार्यपालक दंडाधिकारी धीरेन्द्र कुमार एवं औषधि निरीक्षक अमित कुमार ने कोविड-19 में प्रयोग होने वाली औषधियों पर विशेष निगरानी रखते हुए विभिन्न मेडिकल दुकानाें का निरीक्षण किया। इस दाैरान मेडिकल दुकानाें में दवा व सर्जिकल आइटम के स्टाॅक की जांच की गई।
जांच टीम ने कंधवे मेडिकल (बोरो), अपोलो मेडिसिन सेंटर, कविता मेडिसिंस, हिन्दुस्तान मेडिकल एवं आरबी फार्मा (टावर चौक) का औचक निरीक्षण किया। निरीक्षण के दौरान दुकानों में उपलब्ध दवाओं का मूल्य निर्गत कैशमेमो से मिलान किया गया, साथ ही आवश्यक दवाओं की उपलब्धता की जानकारी ली। हालांकि इस दाैरान किसी भी दुकानाें से दवाओं की अनुउपलब्धता एवं कालाबाजारी का मामला सामने नहीं अाया। दुकानों में पल्स ऑक्सीमीटर एवं थर्मामीटर के साथ-साथ वेपोराइजर की उपलब्धता का भी निरीक्षण किया गया। उपरोक्त दुकानों के अतिरिक्त रात्रि कालीन सेवा उपलब्ध कराने के लिए गिरिडीह जिला के केमिस्ट एंड ड्रगिस्ट एसोसिएशन के सचिव सुजित कपिसवे के साथ-साथ अन्य दुकानदारों से आवश्यक चर्चा की गई। जिसमें निर्णय हुआ कि मुख्य स्थानाें पर मेडिकल दुकानाें काे रात्रि कालीन सेवा उपलब्ध करानी हाेगी। इसके लिए अब जिले के मुख्य स्थानों सभी दवा दुकानों 24 घंटे खुला रखने का निर्देश दिया गया है। इसके लिए एसाेसिएशन के सचिव से संबंधित दुकानाें का पता एवं मोबाईल नंबर के साथ सूची उपलब्ध कराने काे कहा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn